 Nollywood: Ẹ fura o, ẹnìkan ti n fi orúkọ mi ṣe gbájúẹ lórí ayélujára fún Kóló tí mò n tà - Tawa Ajisefinni Ajisefinni to sọ ọrọ pẹlu ẹdùn ọkan ninu fidio kan to fi si ori ayelujara Instagram rẹ sọ pe o jẹ ibanujẹ fun oun pe ẹnikan ń parọ gba owó lọwọ àwọn to fẹ ẹ ra ọja ti oun n ta. Yatọ si pe o jẹ osere, Tawa tun n ta kóló, to jẹ apoti oni kọkọrọ ti ẹni to ba ra a le ma fi owo pamọ si. Piggy bank ni wọn n pe ni ede Gẹẹsi. Ori ayelujara Instagram si lo ti n ta a. Ninu fidio naa, Ajisefinni sọ pe ọpọlọpọ eeyan ni ẹni naa ti fi orukọ oun gba owo kóló lọwọ wọn, lai fun wọn ni ojà ti wọn fẹ ẹ ra. Ori ayelujara WhatsApp ni onijibiti naa ti ma n ba awọn to fẹ ẹ ra Kolo sọrọ, ti yoo si fun wọn ni nọmbà akanti banki ti ẹ lati sanwo si. Akiyesi ni pe nọmbà naa ti Tawa Ajisefinni fi sita jẹ ti orilẹ-ede America. Sugbọn ṣa, Arabinrin Tawa ti ki awọn onibaara rẹ ni lọ, lati kọkọ ma a ba oun sọrọ lori Instagram tabi WhatsApp, ki wọn o to san owo lati ra kolo ti oun n ta. Bakan naa lo tun fi oriṣiriṣi epe ati ọrọ buruku ránṣẹ si ẹni naa to fi ẹsun kan pe o fẹ ẹ ba okoowo oun jẹ. : Oṣerebinrin, Tawa Ajisefinni Alli ti ke gbajare sita lori bi eeyan kan ṣe n lu awọn onibaara rẹ ni jibiti lori ayelujara. 